*Lamprotornis hildebrandti*

---

**Animalia** — Chordata

Classis : Aves   
Ordo : Passeriformes   
Subordo : Passeri   
Infraordo : Passerida   
Familia : **Sturnidae**   
Rafinesque, 1815  
   
Subdivisiones: GeneraPaene triginta. *Vide commentarium.*

**Sturnidae** (a *sturno*) sunt familia avium ordinis Passeriformium magnitudine a parva ad mediam. Quae aves in Europa, Asia, Africa, alibique endemicae sunt, Australia septentrionale insulisque Pacificis tropicis non exceptis. Praeterea, nonnullae species Europeae et Asianae in has regiones, atque in Americam Septentrionalem, Havaios, et Novam Zelandiam introductae sunt, ubi cum avibus vernaculis de habitationibus certant et species invasivae putantur. Species plurimis hominibus in Europa et America Septentrionali notissima *Sturnus vulgaris* est, et per multum Asiae et regionis Pacificae, *Acridotheres tristis* late videtur.

Ova *Sturni vulgaris.*
*Sturno vulgari* sunt pinnae iridescentes.
Adultus pullos pascitur.
Sturnidis sunt pedes validi, volatus validus et rectus, ac gregariae sunt. Agros apertos petunt, atque insectis et fructibus vescuntur. Nonnullae species circa habitationes humanas vivunt, ubi omnivora reapse sunt. Multae species praedam sicut larvas coleopterorum rostro aperto scrutantur, rostra in rimas inserta diducentes, sic foramina expandentes ut praedas exponant; qui mores late inter eruditos *zirkeln,* vocabulo Theodisco, appellantur.

Pinnae multarum specierum plerumque sunt obscurae, nitore quasi metallico. Plurimae species nidos in foramina faciunt, ubi ova caerulea vel alba pariunt.

Sturnidis sunt vocationes diversae et multiplices, sonosque ex circumiectis in suas vocationes aliquando inserunt, etiam clamoribus autocineticis et exemplaribus sermonis humani non exclusis. Sturnidae certas singulas earum vocationibus agnoscere possunt, et sunt res indagationis de lingua humana evoluta.

Systematica
-----------

### Cladus Orientalis-Australasianus

*Aplonis tabuensis* ab Insulis Salomonis ad Tongam invenitur.
* **Genus *Rhabdornis*** (3 species)
* **Genus *Aplonis*** (circa 20 species vivae, 4–5 nuper exstinctae)
* **Genus *Mino***
	+ *Mino dumontii*
	+ *Mino anais*
	+ *Mino kreffti*
* **Genus *Basilornis***
	+ *Basilornis celebensis*
	+ *Basilornis galeatus*
	+ *Basilornis corythaix*
	+ *Basilornis mirandus*

*Gracula* species.
* **Genus *Sarcops***
* **Genus *Streptocitta***
	+ *Streptocitta albicollis*
	+ *Streptocitta albertinae*
* **Genus *Enodes***
* **Genus *Scissirostrum***
* **Genus *Ampeliceps***
* **Genus *Gracula*** (5 species)
* **Genus *Leucopsar***

### Cladus Afrotropico-Palaearcticus

*Lamprotornis nitens.*
* **Genus *Acridotheres*** (10 species)
* **Genus *Spodiopsar*** (2 species)
* **Genus *Hylopsar*** (2 species)
* **Genus *Agropsar*** (aliquando *Sturnum* aut *Sturniam* digestus; 2 species)
* **Genus *Sturnia*** (aliquando in *Sturnum* digestus)
	+ *Sturnia sinensis*
	+ *Sturnia malabarica*
	+ *Sturnia erythropygia*
	+ *Sturnia blythii*
	+ *Sturnia pagodarum*
* **Genus *Sturnus*** (2 species)
	+ *Sturnus vulgaris*
	+ *Sturnus unicolor*
* **Genus *Pastor***

*Gracupica nigricollis.*
* **Genus *Gracupica*** (2 species)
* **Genus *Sturnornis***
* **Genus *Creatophora***
* **Genus *Notopholia***

*Lamprotornis superbus* in Africa Orientali.
* **Genus *Lamprotornis*** (20 species; monophylia non dum confirmata)
	+ *Lamprotornis nitens*
	+ *Lamprotornis chalybaeus*
	+ *Lamprotornis chloropterus*
	+ *Lamprotornis elisabeth*
	+ *Lamprotornis chalcurus*
	+ *Lamprotornis splendidus*
	+ *Lamprotornis ornatus*
	+ *Lamprotornis iris*
	+ *Lamprotornis purpureus*
	+ *Lamprotornis purpuroptera*
	+ *Lamprotornis caudatus*
	+ *Lamprotornis regius*
	+ *Lamprotornis mevesii*
	+ *Lamprotornis australis*
	+ *Lamprotornis acuticaudus*
	+ *Lamprotornis superbus*
	+ *Lamprotornis hildebrandti*
	+ *Lamprotornis shelleyi*
	+ *Lamprotornis pulcher*
	+ *Lamprotornis unicolor*
	+ *Lamprotornis albicapillus*
	+ *Lamprotornis fischeri*
	+ *Lamprotornis bicolor*
* **Genus *Cinnyricinclus***
* **Genus *Poeoptera*** (olim *Pholia*; aliquando in *Cinnyricinclum* digesta; 5 species)
* **Genus *Saroglossa***
* **Genus *Hartlaubius***
* **Genus *Onychognathus***

*Onychognathus nabouroup* Damaralandiae Namibiae.
* + *Onychognathus morio*
	+ *Onychognathus tenuirostris*
	+ *Onychognathus fulgidus*
	+ *Onychognathus walleri*
	+ *Onychognathus blythii*
	+ *Onychognathus frater*
	+ *Onychognathus tristramii*
	+ *Onychognathus nabouroup*
	+ *Onychognathus salvadorii*
	+ *Onychognathus albirostris*
	+ *Onychognathus neumanni*
* **Genus *Grafisia***
* **Genus *Speculipastor***
* **Genus *Neocichla***

### Cognationes incertae

Exstinctae Insularum Mascarenarum sturnidae cognationes incertas habent. Solum una species ex speciminibus ave iam exstante captis exsistit; alia species nota est solum ex ossibus subfossilibus et ut videtur ex descriptione unius tantum ex peregrinatoribus primis. *Necropsar leguati,* avis opinabilis, ad ultimum esse monstrata est specimen albinum *Cinclocerthiae gutturalis* familiae Mimidarum. Quia avifauna Insularum Mascarenarum plerumque ex India orta est, quamquam iam dudum, tam vetus ut distinctissima esset, cladus ad quam hae sturnidae pertinent incertus est, vel quidem num sturnidae revera sint, quia *Fregilupus* maxime insolitus semper videtur, et dubia manent num hic recte ponatur.

* **Genus *Fregilupus*** (exstinctus, annis 1850)
* **Genus *Necropsar*** (exstinctus, saeculo 18 exeunte?)
* **Genus *Cryptopsar***(exstinctus, praehistorice?)

Notae
-----

1. ↑  
	* East et Pottinger 1975: 429.
2. ↑  Zimmer 2006.

Bibliographia
-------------

* East, R. et R. P. Pottinger. 1975. "[*Sturnus vulgaris* L.] predation on grass grub (*Costelytra zealandica* (White), Melolonthinae) populations in Canterbury." *New Zealand Journal of Agricultural Research* 18, no. 4 (November): 417–52. ISSN 0028-8233. doi:10.1080/00288233.1975.10421071
* Zimmer, Carl. 2006. "Starlings' listening skills may shed light on language evolution," *The New York Times,* 2 Maii 2006.

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Sturnidas** spectant. |

|  |  |
| --- | --- |
|  | Vide **"Sturnidas"** apud **Vicispecies**. |

Formula:Fontes biologici:

* Pelliculae, photographemata, soni. Lynxeds,com.